text: 範理，字士倫，浙江台州府天台縣人，明朝政治人物。宣德己酉解元，聯捷進士。官至南京吏部侍郎。生平.宣德四年，聯捷丁丑科會試第三名。殿試登進士第三甲第二十七名。授江陵知縣，用少保楊溥、學士馬瑜交章薦，升德安府知府，進福建右參政，歷貴州左布政使，擢南京工部左侍郎，尋轉南京吏部左侍郎，兩乞休致不允，滿考來覲，卒於京邸，年六十六，賜葬祭如例。著作.著有《讀史備忘》《詩經集解》《丹臺稿》等。事跡.成化六年冬，六位浙江籍解元範理、商輅、姚夔、楊守陳、盧楷、楊守阯在北京楊守陳寓舍聚會，由刑部尚書陸瑜主持，為“六元會”。姚夔口占一絕，有“四十年來六解元”之句，餘人以此句分韻賦詩。家族.曾祖父範叔文。祖父範彥善。父親範起宗。有子範絪、範昌齡。
metadata.dataset: erhwenkuo/wikipedia-zhtw
metadata.title: 範理
metadata.url: https://zh.wikipedia.org/wiki?curid=4300258